RHAN 3

CWRICWLWM AR GYFER DARPARIAETH EITHRIADOL O ADDYSG MEWN UNEDAU CYFEIRIO DISGYBLION NEU MEWN MANNAU ERAILL

Addysg arall a ddarperir o dan adran 19A o Ddeddf Addysg 1996

Gofynion cwricwlwm
53
1
Rhaid i awdurdod lleol sy’n gwneud trefniadau o dan adran 19A o Ddeddf Addysg 1996 (p. 56) i ddarparu addysg ar gyfer plentyn ac eithrio mewn uned cyfeirio disgyblion sicrhau bod y trefniadau yn sicrhau cwricwlwm iʼr plentyn syʼn cydymffurfio âʼr gofynion yn is-adrannau (2) i (5).
2
Y gofyniad cyntaf yw bod rhaid iʼr cwricwlwm—
a
galluogiʼr plentyn i ddatblygu yn y ffyrdd a ddisgrifir yn y pedwar diben,
b
darparu ar gyfer cynnydd priodol iʼr plentyn,
c
bod yn addas ar gyfer oedran, gallu a dawn y plentyn, a
d
bod yn eang ac yn gytbwys, iʼr graddau y maeʼn briodol i’r plentyn.
3
Yr ail ofyniad yw bod rhaid iʼr cwricwlwm wneud darpariaeth, iʼr graddau y maeʼn briodol iʼr plentyn, ar gyfer addysgu a dysgu—
a
syʼn cwmpasu maes dysgu a phrofiad Iechyd a Lles,
b
syʼn cwmpasu elfen fandadol Addysg Cydberthynas a Rhywioldeb, ac
c
syʼn datblyguʼr sgiliau trawsgwricwlaidd mandadol.
4
Y trydydd gofyniad yw bod rhaid iʼr ddarpariaeth a wneir o dan is-adran (3)(b) fod yn addas ar gyfer cyfnod datblyguʼr plentyn.
5
Y pedwerydd gofyniad yw bod rhaid iʼr cwricwlwm wneud darpariaeth, os ywʼn rhesymol bosibl a phriodol gwneud hynny, ar gyfer addysgu a dysgu—
a
yn y meysydd dysgu a phrofiad eraill, a
b
yn yr elfennau mandadol eraill.